Yhdysvaltojen entiset tiedustelujohtajat astuivat julkisuuteen varoittaakseen presidentti Donald Trumpin joutumisesta Venäjän ohjailemaksi.

Kansallisen tiedustelupalvelun entinen johtaja James Clapper ja keskustiedustelupalvelu CIA:n edellinen johtaja John Brennan kertoivat sunnuntaina kaapelikanava CNN:n haastattelussa uskovansa että Trump on joutunut Venäjän presidentti Vladimir Putinin manipuloimaksi.

Ylläolevalla videolla Trump selittää Putiniin liittyviä puheitaan Vietnamissa sunnuntaina.

– Uskon Trumpin pelkäävän syystä tai toisesta Putinia ja sitä, mitä hän voi tehdä, tai mitä näistä tutkimuksista voi paljastua... Kyse on hyväuskoisuudesta, piittaamattomuudesta tai pelosta liittyen Trumpin toimimiseen venäläisten kanssa, Brennan sanoi haastattelussa, viitaten käynnissä olevaan tutkintaan Trumpin ja tämän lähipiirin mahdollisista yhteyksistä venäläisiin ennen vaaleja.

Kansallisen tiedustelupalvelun entinen johtaja James Clapper.­

Brennan ei suostunut haastattelussa vastaamaan kysymykseen, tietääkö hän venäläisillä olevan hallussaan raskauttavaa materiaalia Trumpista.

Tiedustelujohtajat kommentoivat asiaa sen jälkeen, kun Trump oli jälleen herättänyt hämmennystä ja suuttumusta Putiniin liittyvillä lausunnoillaan Aasian-matkansa yhteydessä. Lauantaina Trump sanoi uskovansa Putinia, joka oli kiistänyt Venäjän pyrkineen vaikuttamaan Yhdysvaltojen presidentinvaalien tulokseen viime vuonna.

Amerikkalaiset tiedusteluviranomaiset ovat kertoneen vaikuttamisen olleen selvää ja voimakasta. Clapper totesi uutistoimisto Reutersille, että Putinin sanaan luottaminen amerikkalaisen tiedusteluyhteisön sijaan on presidentiltä ”yksinkertaisesti mahdotonta”.

CIA:n entinen johtaja John Brennan.­

CNN:n haastattelussa Clapper totesi Trumpin olevan muidenkin ulkomaisten johtajien kykenevän manipuloimaan Trumpia, jonka vuoksi tämä saa vierailuillaan niin lämpimän vastaanoton.

– Luulen sekä kiinalaisten että venäläisten uskovan voivansa vedättää häntä, Clapper sanoi.

Clapperin mukaan Venäjän tämän myötä Yhdysvalloille aiheuttama uhka on selkeä.

– Muun väittäminen on mielestäni järkyttävää, ja itse asiassa asettaa maamme vaaralle alttiiksi, Clapper totesi.

Vietnamissa sunnuntaina toimittajille puhunut Trump vähätteli joitakin kommenttejaan, ja vakuutti luottavansa maansa tiedusteluyhteisön nykyiseen johtoon. Brennania, Clapperia ja erottamaansa FBI-johtajaa James Comeyta Trump taas kutsui ”poliittisiksi kehäraakeiksi”.